DIGI โดน “แบ็กดอร์”.?
นึกถึงคำว่า Backdoor Listing หรือเข้าตลาดหุ้นประตูหลัง ขึ้นมาทันที เมื่อปรากฏชื่อ “จิรวุฒิ คุวานันท์” ก้าวขึ้นเป็นผู้ถือหุ้นใหญ่บริษัท ดิจิตอลเทค แพลนเน็ต จำกัด (มหาชน) หรือ DIGI จากระดับ 20% สู่ระดับ 41.42% (หลังซื้อจาก ปรเมษฐ์ รังรองธานินทร์ เจ้าของเดิมอีก 21.42%) เป็นเหตุให้ “จิรวุฒิ” ต้องทำเทนเดอร์ฯ หุ้น DIGI ทั้งหมด..!!
17 ม.ค. 2562

สำนักข่าวรัชดา
นึกถึงคำว่า Backdoor Listing หรือเข้าตลาดหุ้นประตูหลัง ขึ้นมาทันที เมื่อปรากฏชื่อ “จิรวุฒิ คุวานันท์” ก้าวขึ้นเป็นผู้ถือหุ้นใหญ่บริษัท ดิจิตอลเทค แพลนเน็ต จำกัด (มหาชน) หรือ DIGI จากระดับ 20% สู่ระดับ 41.42% (หลังซื้อจาก ปรเมษฐ์ รังรองธานินทร์ เจ้าของเดิมอีก 21.42%) เป็นเหตุให้ “จิรวุฒิ” ต้องทำเทนเดอร์ฯ หุ้น DIGI ทั้งหมด..!!
จุดที่น่าสนใจอยู่ตรงที่ “จิรวุฒิ คุวานันท์” เป็นเจ้าของดีลเลอร์รถกระบะอีซูซุ ยักษ์ใหญ่ภาคพื้นอีสาน ในนาม “บริษัท โค้วยู่ฮะ มอเตอร์ จำกัด” ที่แต่ละปีมีรายได้กว่า 6,000 ล้านบาท และกำไร 140-170 ล้านบาท..ทำไม..!? ถึงได้สนใจหุ้น DIGI ที่แต่ละปีรายได้ไม่ถึง 100 ล้านบาท แต่ขาดทุนสุทธิกว่า 200 ล้านบาท
ที่สำคัญโครงสร้างธุรกิจ..ยังเบี้ยหัวแตกไม่รู้เลยว่าธุรกิจหลักอยู่ตรงไหน..!? ธุรกิจอสังหาริมทรัพย์ก็ไม่เวิร์ก..พาณิชย์อิเล็กทรอนิกส์ก็ไปไม่รอด ไม่ต่างอะไรกับ “เต่าที่เหลือแต่กระดองติดเศษหนังแห้ง ๆ”..แต่ทำไม “เสี่ยโค้วยู่ฮะ” ถึงอยากได๊ อยากได้..มากมายขนาดนี้..!?
หรือนี่คือการนำ “บริษัท โค้วยู่ฮะ มอเตอร์ จำกัด” เข้าตลาดหุ้นทางประตูหลัง..ใช่หรือไม่.!? เพราะนั่นหมายถึงเมื่อ “เจ้าพ่ออีสาน” ทำเทนเดอร์ฯ และกลายเป็นผู้ถือหุ้นใหญ่แบบเบ็ดเสร็จ..ก็จะนำธุรกิจ “โค้วยู่ฮะ” เข้ามาเสียบแทนธุรกิจเดิม พร้อมเปลี่ยนชื่อเสียงเรียงนามจาก “ดิจิตอลเทคฯ” ไปเป็น “โค้วยู่ฮะ” แทน ..!!
หากเป็นจริงดังว่า บริษัท โค้วยู่ฮะ มอเตอร์ จำกัด จะเข้าตลาดหุ้นได้อย่างรวดเร็ว (ไม่ต้องเสียเวลายื่นไฟลิ่งเป็นปี) ด้วยเงินเพียง 300 ล้านบาท ผ่านกระดอง DIGI เท่านั้นเอง..!
ตรวจสอบดูงบการเงินย้อนหลัง 3 ปี ของ “โค้วยู่ฮะ มอเตอร์” พบว่า ปี 2558 มีรายได้ 6,485 ล้านบาท มีกำไรสุทธิ 110.99 ล้านบาท ปี 2559 มีรายได้ 6,156 ล้านบาท มีกำไรสุทธิ 170.30 ล้านบาท ปี 2560 มีรายได้ 6,850 ล้านบาท มีกำไรสุทธิ 141.70 ล้านบาท มีสินทรัพย์รวม 5,822 ล้านบาท หนี้สินรวม 1,862 ล้านบาท และส่วนผู้ถือหุ้นเกือบ 4,000 ล้านบาท
หากสมติฐานการ Backdoor Listing เกิดขึ้นจริง.! เท่ากับว่า DIGI ชีวิตเปลี่ยน..ทันที.!?
ปรากฏการณ์ราคาหุ้น DIGI วิ่งชนซิลลิ่ง 3 ครั้ง รอบสัปดาห์ที่ผ่านมา..อาจไม่ใช่แค่เรื่องบังเอิญหรือเก็งกำไรเอามัน..กันไปเองแน่ ๆ..!?
แต่..จะไปเกี่ยวกับการ Backdoor Listing หรือไม่..!?
เดี๋ยวได้รู้กัน..เร็ว ๆ นี้..!!
…อิ อิ อิ…